Τζο Μασερία

Ο Τζουζέπε "Τζο" Μασερία (, προφέρεται ως [dʒuˈzɛppe masseˈria]), (17 Ιανουαρίου 1886 – 15 Απριλίου 1931) γνωστός με το παρατσούκλι "Τζο το Αφεντικό" (αγγλ. Joe the Boss), ήταν ιταλοαμερικανός γκάνγκστερ και αφεντικό της οικογένειας εγκλήματος Τζενοβέζε, μιας από τις 
Πέντε οικογένειες της Μαφίας της Νέας Υόρκης, από το 1922 έως το 1931. 

Το 1930, πήρε μέρος στον διαβόητο πόλεμο του Καστελαμαρέζε για τον έλεγχο του υποκόσμου της Νέας Υόρκης. Ο πόλεμος τελείωσε με τη δολοφονία του στις 15 Απριλίου 1931, κατά παραγγελία του δικού του υπαρχηγού Λάκι Λουτσιάνο, ο οποίος συνωμότησε με την αντίπαλη συμμορία του Σαλβατόρε Μαραντζάνο.

Πρώτα χρόνια 
Ο Τζουζέπε Μασερία γεννήθηκε στις 17 Ιανουαρίου 1886 στο χωριό Μένφι, της επαρχίας Αγκριτζέντο της Σικελίας, σε οικογένεια ραφτών. Όταν ήταν νέος, μετακόμισε στην πόλη Μαρσάλα, της επαρχίας Τράπανι. Ο Μασερία έφτασε στις Ηνωμένες Πολιτείες το 1902 , όπου στη συνέχεια έγινε μέλος της εγκληματικής οικογένειας Μορέλο με έδρα το Χάρλεμ και μέρη της Μικρής Ιταλίας στο νότιο Μανχάταν. Ο Μασερία ήταν σύγχρονος άλλων λοχαγών αυτής της οικογένειας της μαφίας όπως ο Γκαετάνο Ρέινα. Το 1909, ο Μασερία δικάστηκε για διάρρηξη και καταδικάστηκε με αναστολή.  Στις 23 Μαΐου 1913, ο Μασερία καταδικάστηκε σε τέσσερα έως έξι χρόνια φυλάκιση για διάρρηξη τρίτου βαθμού.

Καθώς τελείωνε η δεκαετία του 1910, ο Μασερία και το αφεντικό του Σαλβατόρε Ντ' Αγκουίλα αγωνίστηκαν για την εξουσία του υποκόσμου στη Νέα Υόρκη. Στις αρχές της δεκαετίας του 1920, ήταν σε πόλεμο μεταξύ τους. Το 1920, ο Μασερία είχε στρατολογήσει τον Λάκι Λουτσιάνο ως έναν από τους σωματοφύλακες του.  Ο Ντ' Άγκουίλα είχε επίσης έναν σωματοφύλακα που δούλευε γι 'αυτόν, τον Ουμπέρτο ​​Βαλέντι, και τον διέταξε να σκοτώσει τον Μασερία. 

Στις 7 Μαΐου 1922, το αφεντικό της οικογένειας εγκλήματος Μορέλο/Τερανόβα, Βιντζέντζο Τερανόβα, δολοφονήθηκε κοντά στο σπίτι του. Ο Βαλέντι πιστεύεται ότι ήταν προσωπικά υπεύθυνος. Ώρες αργότερα, ο υπαρχηγός του Τερανόβα τραυματίστηκε θανάσιμα στο Κάτω Μανχάταν από τον Βαλέντι και ένοπλους που δούλευαν γι' αυτόν. Την επόμενη μέρα, ο Βαλέντι και μερικοί από τους άνδρες του επιτέθηκαν στο νέο αφεντικό της αντίπαλης οικογένειας Τερανόβα, τον Μασερία. Ο Βαλέντι εντόπισε τον Μασερία και τους σωματοφύλακές του στη Grand Street μέσα σε ένα τετράγωνο του Αρχηγείου της Αστυνομίας. Ο Μασερία κατάφερε να ξεφύγει, αλλά οι ένοπλοι είχαν πυροβολήσει τέσσερις άνδρες και δύο γυναίκες. Ο Μασερία πέταξε το πιστόλι του και συνελήφθη καθώς διέφυγε από το σημείο. 

Στις 9 Αυγούστου 1922, ο Μασερία έγινε ξανά στόχος, αλλά και πάλι κατάφερε να επιζήσει. Το νέο περιστατικό είχε σαν συνέπεια ο Μασερία να κερδίσει τον σεβασμό μεταξύ των γκάνγκστερς ως «ο άνθρωπος που μπορεί να αποφύγει τις σφαίρες» και η φήμη του άρχισε να αυξάνεται καθώς η φήμη του Ντ' Αγκουίλα άρχισε να μειώνεται.  Σαράντα οκτώ ώρες αργότερα, στις 11 Αυγούστου, ο Βαλέντι ενώ βρισκόνταν σε ένα καφέ στη γωνία της 2ης Λεωφόρου και της 12ης οδού, δολοφονήθηκε καθώς προσπαθούσε να διαφύγει.

Πόλεμος του Καστελαμαρέζε 

Ο Μασερία έγινε αρχηγός της οικογένειας Μορέλο και ήταν γνωστός ως "Τζο το Αφεντικό", με τον Τζουζέπε Μορέλο ως σύμβουλό του (κονσιλιέρι).  Όταν ο Ντ' Αγκουίλα δολοφονήθηκε στις 10 Οκτωβρίου 1928,  ο Μασερία, επιλέχθηκε να αντικαταστήσει τον Ντ' Αγκουίλα ως νέος capo dei capi εκείνο τον χειμώνα.
 
Με την άνοδο του, ο Μασερία άρχισε να ασκεί πίεση σε άλλες συμμορίες της μαφίας για χρηματικά ανταλλάγματα.Άλλοι μαφιόζοι τον κατηγόρησαν ότι είχε ενορχηστρώσει τις δολοφονίες του Γκασπάρ Μιλάτσο το 1930 στο Ντιτρόιτ και του Γκαετάνο Ρέινα στο Μπρονξ. Ο Νικόλο Σκίρο προσπάθησε να επαναλάβει τη στρατηγική της ουδετερότητας που χρησιμοποιούσε για να αντιμετωπίσει τον Ντ' Αγκουίλα με τον Μασερία, αλλά αντιτάχθηκε σθεναρά από τον Σαλβατόρε Μαραντζάνο και το αφεντικό της οικογένειας Μπάφαλο Στέφανο Μαγκαντίνο. Ο Μασερία ισχυρίστηκε ότι ο Σκίρο είχε διαπράξει παράβαση και ζήτησε από τον Σκίρο να του πληρώσει 10.000 δολάρια προκειμένου να παραιτηθεί από αρχηγός της οικογένειας της μαφίας. Ο Σκίρο συμμορφώθηκε. Αμέσως μετά από αυτό το περιστατικό, ο Βίτο Μπονβέντρε δολοφονήθηκε στο σπίτι του στις 15 Ιουλίου 1930.Αυτό οδήγησε στον Μαραντζάνο να αναδειχθεί σε αφεντικό της συμμορίας και σε μια σύγκρουση με τον Μασερία και τους συμμάχους του που αναφέρονται ως ο πόλεμος του Καστελαμαρέζε.

Κατά τη διάρκεια αυτού του Πολέμου, μεταξύ 1930 και 1931, ο Μασερία και ο Μορέλο πολέμησαν εναντίον μιας αντίπαλης συμμορίας, με έδρα το Μπρούκλιν, με επικεφαλής τον Μαραντζάνο και τον Τζο Μπονάνο. Ο Μορέλο, ο οποίος ήταν έμπειρος σε τέτοιες συγκρούσεις, έγινε ο «αρχηγός πολέμου» και στρατηγικός σύμβουλος του Μασερία. Ένα από τα πρώτα θύματα του πολέμου, ο Μορέλο δολοφονήθηκε μαζί με τον συνεργάτη Τζόζεφ Περιάνο στις 15 Αυγούστου 1930, ενώ μάζευε αποδείξεις οικονομικών συναλλαγών στο γραφείο του στο Ανατολικό Χάρλεμ. Ο Τζόζεφ Βαλάτσι, ο πρώτος κυβερνητικός πληροφοριοδότης (πεντίτο) της Κόζα Νόστρα, αναγνώρισε τον δολοφόνο του Μορέλο ως έναν εκτελεστή από το Καστελαμάρε ντελ Γκόλφο που ήξερε ως «Μπάστερ από το Σικάγο».

Θάνατος 
Σε μια μυστική συμφωνία με τον Μαραντζάνο, ο Λάκι Λουτσιάνο συμφώνησε να δολοφονήσει το αφεντικό του, τον Μασερία, με αντάλλαγμα να αναλάβει τις δραστηριότητες εκβιασμών και να γίνει ο δεύτερος στην διοίκηση του Μαραντζάνο. Ο Τζο Άντονις που είχε ενταχθεί στην συμμορία του Μασερία πήρε εντολή από τον Μασερία όταν έμαθε για την προδοσία του Λουτσιάνο να σκοτώσει τον Λουτσιάνο. Ωστόσο, ο Άντονις προειδοποίησε τον Λουτσιάνο για το σχέδιο δολοφονίας.  Στις 15 Απριλίου 1931, ο Λουτσιάνο παρέσυρε τον Μασερία σε μια συνάντηση όπου δολοφονήθηκε σε ένα εστιατόριο στο Κόνεϊ Αΐλαντ. Ενώ έπαιζαν χαρτιά, ο Λουτσιάνο φέρεται να δικαιολογήθηκε ότι ήθελε να πάει στην τουαλέτα, με τους εκτελεστές του να εμφανίζονται και να πυροβολούν θανάσιμα τον Μασερία.
 
Ο Λουτσιάνο προσήχθη για ανάκριση από την αστυνομία. Εκείνη την εποχή, η αστυνομία είχε υποψίες ότι ένας γκάνγκστερ ονόματι Τζον Τζιούστρα ήταν ένας από τους ένοπλους στη δολοφονία του Μασερία. Αυτό βασίστηκε στην αναφορά ενός εμπιστευτικού πληροφοριοδότη καθώς ένα από τα παλτά που βρέθηκαν στον τόπο της δολοφονίας αναγνωρίστηκε ότι ανήκε στον Τζιούστρα. Ωστόσο η υπόθεση έκλεισε μετά τη δολοφονία του Τζιούστρα στις 9 Ιουλίου 1931. Σύμφωνα με τους The New York Times, "μετά από αυτό, η αστυνομία δεν μπόρεσε να μάθει σίγουρα τι συνέβη". Λέγεται ότι ο Μασερία "κάθισε σε ένα τραπέζι παίζοντας χαρτιά με δύο ή τρεις άγνωστους άνδρες" όταν πυροβολήθηκε από πίσω. Πέθανε από σφαίρες που δέχθηκε στο κεφάλι, την πλάτη και το στήθος.Η έκθεση αυτοψίας του Μασερία δείχνει ότι πέθανε με άδειο στομάχι. [= Δεν παρουσιάστηκαν μάρτυρες, αν και «δύο ή τρεις» άνδρες παρατηρήθηκαν να φεύγουν από το εστιατόριο και να μπαίνουν σε ένα κλεμμένο αυτοκίνητο.Κανείς δεν καταδικάστηκε για τη δολοφονία του Μασερία καθώς δεν υπήρχαν μάρτυρες και ο Λουτσιάνο παρουσιάσε άλλοθι στις αρχές.

Στη λαϊκή κουλτούρα

Κινηματογράφος 
 Στις ταινίες Φάκελος Βαλάτσι (1972) και Λάκι Λουτσιάνο (1973) ο Μασερία απεικονίζεται από τον Αλεσάντρο Σπέρλι
Στην ταινία Mobsters (1991) απεικονίζεται από τον Άντονι Κουίν
Στην ταινία Λάνσκι (1999) απεικονίζεται από τον Μπιλ Καπίτσι.
Στην ταινία Bonanno: A Godfather's Story (1999) απεικονίζεται από τον Τόνι Καλαμπρέτα.

Τηλεοπτικές σειρές 
Στην σειρά Boardwalk Empire (2010–2014) ο Μασερία απεικονίζεται από τον Ίβο Νάντι. Η δολοφονία του απεικονίζεται να γίνεται από τους Μπάγκσυ Σίγκελ και Τονίνο Σαντρέλι.
Στην σειρά Στα άδυτα της Μαφίας: Νέα Υόρκη (2015) ο Μασερία απεικονίζεται από τον Στίλιο Σαβάντε. 
Στην σειρά The Gangster Chronicles (1981)  ο Μασερία απεικονίζεται από τον Ρίτσαρντ Καστελάνο.

Παραπομπές

Βιβλιογραφία 
Bernstein, Lee. The Greatest Menace: Organized Crime in Cold War America. Boston: UMass Press, 2002. 
Bonanno, Joseph. A Man of Honor: The Autobiography of Joseph Bonanno. New York: St. Martin's Press, 2003. 
Capeci, Jerry. The Complete Idiot's Guide to the Mafia. Indianapolis: Alpha Books, 2002. 
Critchley, David. The Origin of Organized Crime: The New York City Mafia, 1891-1931. New York, Routledge, 2008.
Dash, Mike. The First Family: Terror, Extortion and the Birth of the American Mafia. London, Simon & Schuster, 2009.
Davis, John H. Mafia Dynasty: The Rise and Fall of the Gambino Crime Family. New York: HarperCollins, 1993. 
Hortis, C. Alexander The Mob and the City: The Hidden History of How the Mafia Captured New York. Amherst, New York: Prometheus Books, 2014
Kobler, John. Capone: The Life and Times of Al Capone. New York: Da Capo Press, 2003. 
Mannion, James. 101 Things You Didn't Know About The Mafia: The Lowdown on Dons, Wiseguys, Squealers and Backstabbers. Avon, Massachusetts: Adams Media, 2005. 
Messick, Hank. Lansky. London: Robert Hale & Company, 1973. 
Milhorn, H. Thomas. Crime: Computer Viruses to Twin Towers. Boca Raton, Florida: Universal Publishers, 2005. 
Peterson, Robert W. Crime & the American Response. New York: Facts on File, 1973. 
Ferrara, Eric. Gangsters, Murderers & Weirdos of the Lower East Side; A self-guided walking tour 2008
Volkman, Ernest Gangbusters: The Destruction of America's Last Great Mafia Dynasty. New York: Harper Collins, 1998.
 

Αμερικανοί Γκάνγκστερ
Αμερικανοί εγκληματίες
Αμερικανοί μαφιόζοι σικελικής καταγωγής
Αφεντικά της Μαφίας